TASCO ร่วมทุนตั้งบริษัทใหม่ ลุยธุรกิจขายยางมะตอยในมาเลเซีย
TASCO ร่วมทุนกับ Senari Synergy Sdn Bhd (Senari) ตั้งบริษัทใหม่ “Borneo Asphalt Sdn Bhd” ลุยธุรกิจขายยางมะตอยในมาเลเซียฝั่งตะวันออก
19 มิ.ย. 2560

บริษัท ทิปโก้แอสฟัลท์ จำกัด (หมาชน) หรือ TASCO เปิดเผยว่า บริษัท Kemaman Bitumen Company Sdn Bhd (KBC) ซึ่งเป็นบริษัทย่อย ได้ร่วมลงทุนกับ Senari Synergy Sdn Bhd (Senari) ในบริษัทร่วมทุนใหม่ในมาเลเซีย ภายใต้ชื่อ Borneo Asphalt Sdn Bhd โดย KBC จะถือหุ้น 50%  ถือหุ้น 50% มีทุนจดทะเบียน 10 ล้านริงกิตมาเลเซีย หรือราว 78 ล้านบาท
ทั้งนี้ บริษัทร่วมทุนใหม่ดำเนินธุรกิจขายและจัดจำหน่ายผลิตภัณฑ์ยางมะตอย เพื่อจัดจำหน่ายยางมะตอยในพื้นที่มาเลเซียฝั่งตะวันออก โดยอาศัยความแข็งแกร่งด้านการผลิตและเทคโนโลยีด้านผลิตภัณฑ์จาก KBC และความแข็งแกร่งด้านการขาย การตลาด และการจัดจำหน่ายของ Senari ซึ่งการลงทุนครั้งนี้จะใช้งบประมาณ 30 ล้านริงกิตมาเลเซีย